**Өнер саласының майталманы**

Қазақ халқының ғасырлар бойы қалыптасқан өзіндік мәдениеті бар.Ол мәдениеті атадан бабаға өзіндік сара жолымен келе жатқан дүние.Осындай асыл мұра егесі болғаным , мен үшін ғанибет.Асылдарымыздың арман еткен ой-шашуларын кейінгі ұрпақ ретінде толғауды мақсат тұттым.Елбасымыздың жаңа ,өзекті бағдарламасы негізінде туған жерге тұяғы тиген жерлесім Ақан Қорамсаұлы жайында қызығушылық танытып,қалам тербеуіме себеп болып отыр.Ақан жайында Көкше маңы түрлі қауесеттер айтады.Ақан осы төңіректің тумасы.Әкесі момын,шаруа кісі болған.Отбасында көп қыздың арасында бір өзі өскендігі болмыс-пішінінен көрініп тұр-ау,сірә...Оған дәлел ерке болуы,өнерге құмарлығы ,өлеңге әуестігі.Ойын-тойда замандастарының ортасында оза шығуы,ақындығы байқалғандығында.Ерте есейіп,бозбалалық шағында сал-серілік құруы да осының айғағы.Тазы құмай ойнатып,құс аулап,аңшылық тізгінін ұстап ,ән-жырымен тамсандырып ,серіліктің даңғыл жолына түсуі осы тарих бетіне түсуін сездіртті ме , кім білген... Саятшылық пен өнерді қатар ұстай білген тарланым нәзік үнімен , лирикаға толы табиғи даусымен ел назарын өзіне аударта білген жан.Сол кездің ең мықты дүлдүл аты ,мықты теңеуі солай болғандығы ма халық «сері» деп атақ беріп құрметтейді.Жанының қалаулысы Бәтима деген қызға үйленіп,ұлды-қызды болған кезде араға он жыл салып Бәтимасынан айырылып қалады да,біраз жыл тұрмыс тауқыметінің ащы зарын бір өзі ішеді.Ақанның осы жерде көрегенділігі кейінгі ұрпаққа үлгісі деп қарауға болатын жері яки,тағдырына мойымай, күйбің тірліктің қара құлы болмай,серілік жолға қайта келуі ер-жігітке тән қасиеттілігін, тектілігін білдіреді.Жанына серік қылып, жеті қазынаның бірі тазы, қыран,жүйрікті тізгіндеуі қазіргі таңда ұлттық болмысымыздың бір нақты қағида, анықтамасындай.Күнігі базарына айнала білген Базаралы тазысы,үніне құйқылжыта сән келтірген Қараторғайы,аңызға айналған өрен жүйрік Құлагері яғни «Көкшетаудың дүлдүлі» атанғандығы мені бір марқайтады.Осы қарқында жүрген сері, Ұрқия атты қызға үйленіп, тағдырдан таяқ жерін кім біліпті...бұл қосағыда үш айдан соң ,ажал құшағында кеткендігі жанына батқан кезде,туыс інісіненде қапияда айырылып қалып,жығылғанға жұдырық демекші , Ақанға осы екі өлім қатты батады.Уақыт емші...араға жылдар салып, Ақтоты деген қызбен көңіл қосып жүргенін сезген үстем тап өкілдері зорлықпен Ақтотыны ұзатып жібереді.Іштей күйседе, сыр бермеген жігіт ағасы кейінірек Жамал есімді аруды сүйіп, «Үш тоты» деген ән шығарған екен.Астары түсінікті...

Ақанның өмір жолы жай адамның өмірінен ерекше.Ән-күйімен жанына өнерпаз жастарды жинап, сауық ұйымдастырып,өлеңге сусаған қалың көпшілікті рухани сусынын қандырды.Дей тұрғанмен Ақан ел арасындағы келеңсіздіктерге де наразы болды. «Заман туралы» өлеңінде жастарды өнер-білімге шақырады.Қоғамнан алшақтаудың себебі жалқаулық пен еріншектік екендігін дөп басып айтады.Ақан атамыздың өз басының қайғысымен қатар келетін шерлі,зарлы,мұңлы жыры –Құлагер.Биылғы жыл рухани жаңғыруға орай,қабат келіп отырған Ақан Қорамсаұлының 175 жылдығына орай ,ізденіп, шығармашылық танытуым « Атама» деген, «Еліме» деген өз үлесімнің бір бөлшегі іспеттес.

Қ- қанатты, қос қыраным,

Ұ -ұнадың маған ұнадың...

Л- лағылдай болған, тұлпарым

А- арғымақтай сұңқарым

Г -гуілдеген,гүрілдеткен,

Е -ерімменен, ерге лайық тұлпарым

Р- риясыздан,ризашылықпен

Жырымды мен арнадым.

Ақмола облысы

Бурабай ауданы

Первомай орта мектебінің

7 сынып оқушысы

Бекзатбек Дамир